Bariton (cordofòn)

Lo bariton qu'ei un instrument de còrdas hregadas. Probalement gessit de la failha de la viòla bastarda, qu'ei de l'endom deu violoncèl (e, com lo violoncèl, qu'ei pausat suu sòu) e qu'ei provesit de còrdas simpaticas (com ac son tanben la viòla d'amor e lo hardingfele) ; ua particularitat deu son jòc qu'ei que las còrda tienudas en devath de la tòca que pòden estar puntejadas dab lo dit poç au medish temps que l'arquet e hrega las autas còrdas (produsent atau un triple son de còrdas hragadas, vibrant en simpatia e putejadas).

Aqueth instrument que coneguó la soa petita tempora de glòria quan Joseph Haydn be composè per eth per'mor que lo son mèste, lo princi Nicolas Esterházy, be'n jogava dab passion. L'instrument que ho abandonat au sègle XIX.

 Ligam extèrne 
 Sus youtube.com, presentacion en anglés de las possibilitats e deu jòc de l'instrument.

Categoria:Instrument de còrdas hregadas